section_heading: Sportski uspjesi
paragraph_text: Vrhunac forme imala je ranih 1990-tih godina kada je bila aktualni svjetski rekorder na 50 i 100 m slobodno, te bila glavni favorit za pobjede u tim disciplinama na Igrama u Barceloni 1992. godine. Međutim, u disciplini 50 m slobodno nije došla do finala, dok je na 100 m slobodno bila druga. Zanimljivo je da tada pravila testiranja na doping nisu bila obavezna za sve olimpijske pobjednike, već se ždrijebom određivao za kontrolu samo netko od medaljaša. S obzirom na to da je u trci 100 m određeno da će se testirati samo osvajačica srebra te četvrtoplasirana, pobjednica iz Kine Zuang Jong nije morala na doping kontrolu. Thompson je tada izazvala dosta kontroverzi svojim izjavama da to nije bilo korektno te neizravnom optužbom konkurentice iz Kine za doping. Iako se na tim Igrama ti protesti nisu uvažili, od tada je postalo pravilo da se na doping u plivanju (te u većini drugih sportova, posebno sportova snage i izdržljivosti) testiraju svi pobjednici.